Diari Oficial de la Generalitat Valenciana


Sumari del DOGV 7612, del 10-09-2015 (2015/7339)

RESOLUCIÓ de 2 de setembre de 2015, de la Presidència de l'Acadèmia Valenciana de la Llengua, per la qual es publica l'Acord de 17 de juliol de 2015, del Ple de l'Acadèmia Valenciana de la Llengua, pel qual s'aprova la modificació de crèdits número 17.002/2015.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7612

Data del DOGV
:   10-09-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/7339


Data del document
:   02-09-2015

Organisme emissor
:   Acadèmia Valenciana de la Llengua

Tipus de document
:   Resolució

RESOLUCIÓ de 2 de setembre de 2015, de la Presidència de l'Acadèmia Valenciana de la Llengua, per la qual es publica l'Acord de 17 de juliol de 2015, del Ple de l'Acadèmia Valenciana de la Llengua, pel qual s'aprova la modificació de crèdits número 17.002/2015. [2015/7339]  
Segons establix l'article 19.c de la Llei 7/1998, de 16 de setembre, de la Generalitat Valenciana, de Creació de l'Acadèmia Valenciana de la Llengua, ordene la publicació de l'acord següent:  
  
  
Acord número 23/2015, pel qual s'aprova la modificació pressupostària número 17.002/2015: transferència de crèdits per a dotar pressupostàriament el capítol iii, «Despeses financeres», i consignar crèdit en el subconcepte corresponent al complement de carrera professional   
  
  
Vist l'expedient de modificació de crèdits 17.002/2015, en el qual es proposa la transferència de crèdits per a dotar pressupostàriament el capítol iii, «Despeses financeres», i consignar crèdit en el subconcepte corresponent al complement de carrera professional per un import de 16.500 euros.  
Vist que la imputació de crèdits s'ha efectuat tenint en compte el nivell de vinculants de gestió dels crèdits del pressupost aprovats per l'Acadèmia Valenciana de la Llengua.  
Vista la proposta elevada per la Junta de Govern, de 2 de juliol de 2015 (Acord 123/2015).  
Atés que el Ple de l'Acadèmia Valenciana de la Llengua és l'òrgan competent per a aprovar la present modificació, segons establix l'article 16 de les Bases d'execució pressupostària 2015.  
El Ple acorda la modificació següent:  
  
  
Modificació pressupostària 002/2015. Transferència de crèdits per a dotar pressupostàriament el capítol iii, «Despeses financeres», i consignar crèdit en el subconcepte corresponent al complement de carrera professional  
  
Des de la creació de l'Acadèmia Valenciana de la Llengua, s'ha portat a terme una gestió de tresoreria que ha fet innecessària l'obertura i la dotació pressupostària del capítol iii del pressupost de gastos, «Despeses financeres». A partir del mes de febrer d'enguany, la Tresoreria de la Generalitat ens va comunicar que les transferències de crèdit consignades en el pressupost d'ingressos de l'AVL es farien pel sistema de confirming.  
Com a conseqüència d'este canvi, els cobraments es retarden, de fet, tres mesos, amb la possibilitat de realitzar una bestreta d'estos fent efectiu el mecanisme de confirming amb l'entitat bancària amb la qual s'haja establit prèviament un conveni, cosa que genera el pagament dels interessos estipulats en el conveni general del sistema de pagaments per confirming de la Generalitat, al qual prèviament l'AVL s'ha hagut d'adherir.  
Esta situació és nova i no estava prevista en el moment de l'elaboració del pressupost de 2015, i per això es fa necessària l'obertura del capítol iii del pressupost de gastos, «Despeses financeres», amb una consignació inicial de 3.000 euros que serà finançada a càrrec dels estalvis produïts en el primer semestre en les consignacions pressupostàries del capítol i, «Despeses de personal».  
D'altra banda, les bases d'execució del pressupost del present exercici pressupostari establixen que tots els gastos s'han de comptabilitzar com a subconcepte pressupostari, encara que tinguen vinculants de crèdit en un nivell superior.  
Per a evitar l'existència de saldos de crèdits disponibles negatius en subconceptes pressupostaris del capítol i com a conseqüència de la posada en marxa del complement de carrera professional, aprovada per la Junta de Govern el 7 de maig de 2015, la modificació també es fa per l'import d'eixos saldos. La modificació es proposa amb el detall següent:  
  
València, 2 de setembre de 2015.- El president: Ramon Ferrer Navarro.